title: Decizia (UE) 2015/1010 a Consiliului din 18 noiembrie 2014 privind semnarea și aplicarea cu titlu provizoriu a unui protocol la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a ține seama de aderarea Republicii Bulgaria și a României la Uniunea Europeană

text:
               27.6.2015

               RO

               Jurnalul Oficial al Uniunii Europene

               L 162/1

         DECIZIA (UE) 2015/1010 A CONSILIULUI
   din 18 noiembrie 2014
   privind semnarea și aplicarea cu titlu provizoriu a unui protocol la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a ține seama de aderarea Republicii Bulgaria și a României la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (5),
   având în vedere Actul de aderare din 2005, în special articolul 6 alineatul (2),
   având în vedere propunerea Comisiei Europene,
   întrucât:

               (1)

               La 23 octombrie 2006, Consiliul a autorizat Comisia să negocieze, în numele Comunității Europene și al statelor membre ale acesteia, protocoalele de modificare a acordurilor încheiate între Comunitatea Europeană și statele sale membre și țările terțe, precum Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Libaneză, pe de altă parte, (1) pentru a ține cont de aderarea Republicii Bulgaria și a României la Uniunea Europeană.

               (2)

               Negocierile cu Republica Libaneză au fost între timp încheiate.

               (3)

               Textul protocolului la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a ține seama de aderarea Republicii Bulgaria și a României la Uniunea Europeană (denumit în continuare „protocolul”) prevede la articolul 8 alineatul (2) aplicarea cu titlu provizoriu a protocolului înainte de intrarea acestuia în vigoare.

               (4)

               Prin urmare, protocolul ar trebui semnat și aplicat cu titlu provizoriu, în așteptarea finalizării procedurilor necesare încheierii sale,

         ADOPTĂ PREZENTA DECIZIE:
   Articolul 1
   Se autorizează, în numele Uniunii și al statelor membre ale acesteia, semnarea protocolului la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, pentru a ține seama de aderarea Republicii Bulgaria și a României la Uniunea Europeană, sub rezerva încheierii respectivului protocol.
   Textul protocolului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze protocolul în numele Uniunii și al statelor membre ale acesteia.
   Articolul 3
   Sub rezerva reciprocității, protocolul se aplică cu titlu provizoriu la data prevăzută în acesta în așteptarea finalizării procedurilor necesare încheierii sale.
   Articolul 4
   Prezenta decizie intră în vigoare la data adoptării.

      Adoptată la Bruxelles, 18 noiembrie 2014.

            Pentru Consiliu

            Președintele

         S. GOZI

      (1)  JO L 143, 30.5.2006, p. 2.


title: 2014/706/UE: Decizia Consiliului din 8 octombrie 2014 de numire a unui membru britanic în cadrul Comitetului Economic și Social European

text:
               11.10.2014

               RO

               Jurnalul Oficial al Uniunii Europene

               L 295/58

         DECIZIA CONSILIULUI
   din 8 octombrie 2014
   de numire a unui membru britanic în cadrul Comitetului Economic și Social European

      (2014/706/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernuluibritanic,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membruîn cadrul Comitetului Economic și Social European a devenit vacant ca urmare a încheierii mandatului domnului Richard BALFE,

         ADOPTĂ PREZENTA DECIZIE:
   Articolul 1
   Doamna Lynne FAULKNER se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 8 octombrie 2014.

            Pentru Consiliu

            Președintele

         M. LUPI

      (1)  JO L 251, 25.9.2010, p. 8.


title: 2011/339/UE: Decizia Consiliului din 27 mai 2011 de stabilire a poziției care urmează să fie adoptată de către Uniunea Europeană în cadrul Comitetului pentru ajutor alimentar cu privire la prelungirea valabilității Convenției privind ajutorul alimentar din 1999

text:
               15.6.2011

               RO

               Jurnalul Oficial al Uniunii Europene

               L 156/5

         DECIZIA CONSILIULUI
   din 27 mai 2011
   de stabilire a poziției care urmează să fie adoptată de către Uniunea Europeană în cadrul Comitetului pentru ajutor alimentar cu privire la prelungirea valabilității Convenției privind ajutorul alimentar din 1999
   (2011/339/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 214 alineatul (4), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Prin Decizia 2000/421/CE a Consiliului (1), Comunitatea Europeană a încheiat Convenția privind ajutorul alimentar din 1999. Durata Convenției privind ajutorul alimentar a fost prelungită printr-o serie de decizii ale Comitetului pentru ajutor alimentar.

               (2)

               Convenția privind ajutorul alimentar în vigoare în prezent expiră la 30 iunie 2011, iar chestiunea prelungirii duratei acesteia va fi abordată la reuniunea Comitetului pentru ajutor alimentar din iunie 2011.

               (3)

               În temeiul articolului XXV litera (b) din Convenția privind ajutorul alimentar, durata acesteia poate fi prelungită numai în situația în care Convenția privind comerțul cu cereale din 1995 rămâne în vigoare pentru aceeași durată extinsă. Convenția privind comerțul cu cereale rămâne în vigoare până la 30 iunie 2011, iar prin Decizia 2011/224/UE a Consiliului (2) Uniunea adoptă, în cadrul Consiliului internațional al cerealelor, o poziție favorabilă prelungirii duratei acesteia. Prelungirea duratei acestei convenții ar trebui decisă de către Consiliul internațional al cerealelor la 6 iunie 2011.

               (4)

               La cea de a 103-a reuniune a sa, din 14 decembrie 2010, membrii Comitetului pentru ajutor alimentar au convenit să abordeze chestiunea prelungirii duratei Convenției privind ajutorul alimentar la o dată mai apropiată de cea a expirării acesteia. Uniunea a adoptat o poziție în sensul de a acționa pentru adoptarea în luna iunie 2011 a unei decizii privind viitorul Convenției privind ajutorul alimentar și a faptului că renegocierea oficială ar trebui să înceapă nemijlocit, fără a se aduce atingere poziției oficiale care va fi comunicată în iunie 2011.

               (5)

               Membrii Comitetului pentru ajutor alimentar au convenit să înceapă procesul oficial de renegociere a Convenției privind ajutorul alimentar printr-o serie de sesiuni de negocieri.

               (6)

               Obiectivul Uniunii îl reprezintă finalizarea de către membrii Comitetului pentru ajutor alimentar a renegocierii Convenției privind ajutorul alimentar și ajungerea la un acord cu privire la textul unei noi Convenții privind ajutorul alimentar înainte de reuniunea Comitetului pentru ajutor alimentar din iunie 2011.

               (7)

               Uniunea trebuie să pregătească o poziție comună în perspectiva reuniunii din iunie 2011 a Comitetului pentru ajutor alimentar de la Londra, luând în considerare următoarele două alternative posibile:

                           (a)

                           în cazul în care renegocierea Convenției privind ajutorul alimentar de către membrii Comitetului pentru ajutor alimentar ajunge în etapa finală înainte de reuniunea Comitetului pentru ajutor alimentar din iunie 2011, prelungirea duratei Convenției privind ajutorul alimentar cu încă un an va fi varianta cea mai adecvată, pentru a evita existența unui vid între actuala Convenție privind ajutorul alimentar și intrarea în vigoare a unei noi convenții; sau

                           (b)

                           în cazul în care renegocierea Convenției privind ajutorul alimentar nu va ajunge în etapa finală înainte de reuniunea Comitetului pentru ajutor alimentar din iunie 2011, prelungirea duratei Convenției privind ajutorul alimentar cu încă un an nu va fi adecvată, iar Comisia ar trebui să se opună în mod oficial, în numele Uniunii și al statelor membre ale acesteia, ajungerii la un consens în cadrul Comitetului pentru ajutor alimentar, în temeiul regulii 13 din Regulamentul de procedură în conformitate cu Convenția privind ajutorul alimentar din 1999, în ceea ce privește susținerea prelungirii valabilității Convenției privind ajutorul alimentar.

               (8)

               Faptul că renegocierea Convenției privind ajutorul alimentar din 1999 a ajuns în etapa finală, ar trebui să fie evaluat, înainte de reuniunea Comitetului pentru ajutor alimentar din iunie 2011, de către Grupul de lucru al Consiliului privind ajutorul umanitar și ajutorul alimentar (COHAFA), grup care, în cadrul negocierilor privind Convenția privind ajutorul alimentar din 1999, reprezintă comitetul menționat la articolul 218 alineatul (4) din tratat.

               (9)

               Prin urmare, Comisia, care reprezintă Uniunea în cadrul Comitetului pentru ajutor alimentar, ar trebui să fie autorizată fie să susțină prelungirea cu un an, și anume până la 30 iunie 2012, a duratei Convenției privind ajutorul alimentar, fie să se opună ajungerii la un consens în cadrul Comitetului pentru ajutor alimentar privind susținerea prelungirii în cauză,

         ADOPTĂ PREZENTA DECIZIE:
   Articolul 1
   Poziția Uniunii în cadrul Comitetului pentru ajutor alimentar este:

               (a)

               fie de a vota în favoarea unei noi prelungiri a duratei Convenției privind ajutorul alimentar cu o perioadă de un an, și anume până la 30 iunie 2012, cu condiția ca renegocierea convenției respective să ajungă în etapa finală înainte de reuniunea Comitetului pentru ajutor alimentar din iunie 2011 și cu condiția să rămână în vigoare pentru aceeași perioadă de prelungire și Convenția privind comerțul cu cereale din 1995;

               (b)

               fie de a se opune ajungerii la un consens în cadrul Comitetului pentru ajutor alimentar, în temeiul regulii 13 din Regulamentul de procedură în conformitate cu Convenția privind ajutorul alimentar din 1999, cu privire la susținerea prelungirii duratei Convenției privind ajutorul alimentar, în cazul în care renegocierea Convenției privind ajutorul alimentar nu a ajuns în etapa finală înainte de reuniunea Comitetului pentru ajutor alimentar din iunie 2011.

         Articolul 2
   Comisia este autorizată prin prezenta decizie să exprime această poziție în cadrul Comitetului pentru ajutor alimentar.

      Adoptată la Bruxelles, 27 mai 2011.

            Pentru Consiliu

            Președintele

         NYITRAI Zs.

      (1)  JO L 163, 4.7.2000, p. 37.

      (2)  JO L 94, 8.4.2011, p. 28.


title: 2009/418/CE,Euratom: Decizia Consiliului din 25 mai 2009 de numire a unui membru estonian în cadrul Comitetului Economic și Social European

text:
               30.5.2009

               RO

               Jurnalul Oficial al Uniunii Europene

               L 135/27

      DECIZIA CONSILIULUI

   din 25 mai 2009
   de numire a unui membru estonian în cadrul Comitetului Economic și Social European
   (2009/418/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/524/CE, Euratom (1),
   având în vedere propunerea prezentată de guvernul estonian,
   având în vedere avizul Comisiei,
   întrucât un post de membru în cadrul Comitetului Economic și Social European a devenit vacant ca urmare a demisiei doamnei Kristina TSHISTOVA,
   DECIDE:
   Articolul 1
   Doamna Reet TEDER, Eesti Kaubandus-Tööstuskoja poliitikadirektor – I grupp – tööandjate esindajad (Policy Director of the Estonian Chamber of Commerce and Industry – Group I – employers’ representatives) se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2010.
   Articolul 2
   Prezenta decizie produce efecte de la data adoptării.

      Adoptată la Bruxelles, 25 mai 2009.

            Pentru Consiliu

            Președintele

         J. ŠEBESTA

      (1)  JO L 207, 28.7.2006, p. 30.


title: Decizia (UE) 2016/1892 a Consiliului din 10 octombrie 2016 privind semnarea, în numele Uniunii Europene, și aplicarea provizorie a Acordului internațional din 2015 cu privire la uleiul de măsline și măslinele de masă

text:
               28.10.2016

               RO

               Jurnalul Oficial al Uniunii Europene

               L 293/2

         DECIZIA (UE) 2016/1892 A CONSILIULUI
   din 10 octombrie 2016
   privind semnarea, în numele Uniunii Europene, și aplicarea provizorie a Acordului internațional din 2015 cu privire la uleiul de măsline și măslinele de masă
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 19 noiembrie 2013, Consiliul a autorizat Comisia să înceapă negocieri, în numele Uniunii, în vederea încheierii unui nou acord internațional privind uleiul de măsline și măslinele de masă.

               (2)

               Noul acord internațional privind uleiul de măsline și măslinele de masă („acordul”) a fost adoptat la 9 octombrie 2015 de reprezentanții celor 24 de state membre ale Conferinței Organizației Națiunilor Unite pentru Comerț și Dezvoltare (UNCTAD) și a două organizații interguvernamentale, cu ocazia Conferinței Organizației Națiunilor Unite pentru negocierea unui acord destinat să înlocuiască Acordul internațional din 2005 cu privire la uleiul de măsline și măslinele de masă.

               (3)

               Acordul internațional din 2005 cu privire la uleiul de măsline și măslinele de masă (1), care urma să expire la 31 decembrie 2014, a fost prelungit până la 31 decembrie 2015 și va rămâne în vigoare, în conformitate cu articolul 47 alineatul (3) din respectivul acord, până la intrarea în vigoare a acordului, cu condiția ca durata acestei prelungiri să nu depășească 12 luni. Acordul este deschis spre semnare la sediul Organizației Națiunilor Unite de la New York până pe 31 decembrie 2016 inclusiv.

               (4)

               Articolul 31 alineatul (1) din acord stabilește condițiile necesare pentru intrarea sa în vigoare la 1 ianuarie 2017. Alineatele (2) și (3) din respectivul articol prevăd aplicarea cu titlu provizoriu a acordului, în anumite condiții, în cazul în care nu sunt îndeplinite condițiile prevăzute la alineatul (1) din respectivul articol.

               (5)

               În conformitate cu articolul 31 alineatul (2) din acord și pentru a se evita întreruperea aplicării normelor Acordului internațional din 2005 cu privire la uleiul de măsline și măslinele de masă, este necesar să se prevadă aplicarea cu titlu provizoriu a acordului de către Uniune dacă procedura de încheiere a acestuia de către Uniune nu s-a terminat înainte de 1 ianuarie 2017.

               (6)

               De asemenea, în conformitate cu articolul 31 alineatul (3), este necesar să se prevadă că Uniunea poate aplica cu titlu provizoriu acordul dacă la 31 decembrie 2016 nu sunt îndeplinite condițiile de intrare în vigoare definitivă sau provizorie, prevăzute la articolul 31 alineatele (1) și (2).

               (7)

               Prin urmare, este necesar să se semneze acordul în numele Uniunii, sub rezerva încheierii sale la o dată ulterioară, și să se notifice aplicarea sa provizorie în condițiile prevăzute la articolul 31 alineatele (2) și (3) din acesta,

         ADOPTĂ PREZENTA DECIZIE:
   Articolul 1
   Semnarea în numele Uniunii a Acordului internațional din 2015 cu privire la uleiul de măsline și măslinele de masă se autorizează sub rezerva încheierii sale.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Uniunea aplică acordul cu titlu provizoriu de la data de 1 ianuarie 2017 dacă procedura necesară pentru încheierea sa de către Uniune nu s-a terminat și dacă sunt întrunite condițiile prevăzute la articolul 31 alineatele (2) și (3) din acord.
   Aplicarea cu titlu provizoriu a acordului, în condițiile prevăzute la primul alineat al prezentului articol, este notificată, în conformitate cu articolul 31 alineatele (2) și (3) din acord, de către persoana autorizată sau persoanele autorizate să semneze acordul în temeiul articolului 2 din prezenta decizie.
   Articolul 4
   Prezenta decizie intră în vigoare la data adoptării.

      Adoptată la Luxemburg, 10 octombrie 2016.

            Pentru Consiliu

            Președintele

         G. MATEČNÁ

      (1)  JO L 302, 19.11.2005, p. 47.


title: 2009/463/CE,Euratom: Decizia Consiliului și a Comisiei din 18 mai 2009 privind poziția Comunității referitoare la o decizie a Consiliului de stabilizare și de asociere UE–Albania privind adoptarea regulamentului său de procedură și a regulamentului de procedură al Comitetului de stabilizare și de asociere

text:
               16.6.2009

               RO

               Jurnalul Oficial al Uniunii Europene

               L 151/31

      DECIZIA CONSILIULUI ȘI A COMISIEI

   din 18 mai 2009
   privind poziția Comunității referitoare la o decizie a Consiliului de stabilizare și de asociere UE–Albania privind adoptarea regulamentului său de procedură și a regulamentului de procedură al Comitetului de stabilizare și de asociere
   (2009/463/CE, Euratom)
   CONSILIUL UNIUNII EUROPENE,
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene și Tratatul de instituire a Comunității Europene a Energiei Atomice,
   având în vedere Decizia Consiliului și a Comisiei din 26 februarie 2009 privind încheierea Acordului de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte (1), în special articolul 2 alineatul (1),
   având în vedere propunerea Comisiei,
   întrucât:

               (1)

               Prin articolul 116 din Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte (2) (denumit în continuare „acordul”), se instituie un Consiliu de stabilizare și de asociere.

               (2)

               În conformitate cu articolul 117 din acord, Consiliul de stabilizare și de asociere își stabilește propriul său regulament de procedură.

               (3)

               În conformitate cu articolul 120 alineatul (1) din acord, Consiliul de stabilizare și de asociere este asistat în exercitarea funcțiilor sale de un Comitet de stabilizare și de asociere.

               (4)

               În conformitate cu articolul 120 alineatele (2) și (3) din acord, Consiliul de stabilizare și de asociere stabilește, în cadrul regulamentului său de procedură, atribuțiile Comitetului de stabilizare și de asociere, precum și posibilitatea Consiliului de stabilizare și de asociere de a delega oricare dintre competențele sale Comitetului de stabilizare și de asociere,

         DECID:
   Articol unic
   Poziția pe care Comunitatea trebuie să o adopte în cadrul Consiliului de stabilizare și de asociere instituit prin Acordul de stabilizare și de asociere încheiat între Comunitățile Europene și statele membre ale acestora, pe de o parte, și Republica Albania, pe de altă parte în ceea ce privește regulamentul de procedură al Consiliului de stabilizare și de asociere menționat, precum și delegarea competențelor sale Comitetului de stabilizare și de asociere se bazează pe proiectul de decizie a Consiliului de stabilizare și de asociere, atașat la prezenta decizie. Modificări minore ale acestui proiect de decizie pot fi acceptate fără o altă decizie a Consiliului și a Comisiei.

      Adoptată la Bruxelles, 18 mai 2009.

            Pentru Consiliu

            Președintele

         J. KOHOUT

            Pentru Comisie

            Președintele

         José Manuel BARROSO

      (1)  JO L 107, 28.4.2009, p. 165.

      (2)  JO L 107, 28.4.2009, p. 166.

      ANEXĂ

         DECIZIA NR. 1 A CONSILIULUI DE STABILIZARE ȘI DE ASOCIERE UE–ALBANIA
         din …
         privind adoptarea Regulamentului său de procedură
         CONSILIUL DE STABILIZARE ȘI DE ASOCIERE,
         având în vedere Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania (1) (denumită în continuare „Albania”), pe de altă parte, în special articolele 116 și 117,
         întrucât respectivul acord a intrat în vigoare la 1 aprilie 2009,
         DECIDE:
         Articolul 1
         Președinția
         Președinția Consiliului de stabilizare și de asociere este exercitată, în alternanță, pentru perioade de 12 luni, de către un reprezentant al Consiliului Uniunii Europene, în numele Comunităților și al statelor membre ale acestora, și de către un reprezentant al Guvernului Albaniei. Prima perioadă începe la data primei reuniuni a Consiliului de stabilizare și de asociere și se încheie la 31 decembrie 2009.
         Articolul 2
         Reuniuni
         Consiliul de stabilizare și de asociere se reunește periodic, la nivel ministerial, o dată pe an. La solicitarea uneia dintre părți, cu acordul părților, pot avea loc sesiuni extraordinare ale Consiliului de stabilizare și de asociere. Cu excepția cazului în care părțile convin altfel, fiecare sesiune a Consiliului de stabilizare și de asociere se desfășoară în locul obișnuit al sesiunilor Consiliului Uniunii Europene, la o dată convenită de părți. Reuniunile Consiliului de stabilizare și de asociere se convoacă, de comun acord, de către secretarii Consiliului de stabilizare și de asociere, în acord cu președintele.
         Articolul 3
         Reprezentarea
         Membrii Consiliului de stabilizare și de asociere care nu pot participa la o ședință pot fi reprezentați. Dacă un membru dorește să fie reprezentat, acesta trebuie să comunice președintelui numele reprezentantului său înainte de desfășurarea reuniunii la care va fi reprezentat. Reprezentantul unui membru al Consiliului de stabilizare și de asociere exercită toate drepturile membrului titular.
         Articolul 4
         Delegații
         Membrii Consiliului de stabilizare și de asociere pot fi însoțiți de funcționari. Înaintea fiecărei reuniuni, președintele este informat în legătură cu componența prevăzută a delegațiilor celor două părți. Un reprezentant al Băncii Europene de Investiții participă în calitate de observator la reuniunile Consiliului de stabilizare și de asociere, atunci când pe ordinea de zi figurează chestiuni care privesc această bancă. Consiliul de stabilizare și de asociere poate invita persoane care nu sunt membre să asiste la reuniunile sale pentru a furniza informații în legătură cu anumite subiecte.
         Articolul 5
         Secretariatul
         Un funcționar al Secretariatului General al Consiliului Uniunii Europene și un funcționar al Misiunii Albaniei la Bruxelles exercită în comun funcțiile de secretari ai Consiliului de stabilizare și de asociere.
         Articolul 6
         Corespondența
         Corespondența destinată Consiliului de stabilizare și de asociere se trimite președintelui Consiliului de stabilizare și de asociere pe adresa Secretariatului General al Consiliului Uniunii Europene.
         Cei doi secretari asigură transmiterea acestei corespondențe președintelui Consiliului de stabilizare și de asociere și, dacă este cazul, asigură și distribuirea acesteia către ceilalți membri ai Consiliului de stabilizare și de asociere. Corespondența distribuită se transmite Secretariatului General al Comisiei, reprezentanțelor permanente ale statelor membre ale Uniunii Europene și Misiunii Albaniei din Bruxelles.
         Comunicatele provenind din partea președintelui Consiliului de stabilizare și de asociere se trimit destinatarilor prin cei doi secretari și sunt transmise, dacă este cazul, celorlalți membri ai Consiliului de stabilizare și de asociere la adresele indicate în al doilea paragraf.
         Articolul 7
         Publicitate
         Cu excepția cazului în care se decide altfel, reuniunile Consiliului de stabilizare și de asociere nu sunt publice.
         Articolul 8
         Ordinea de zi a reuniunilor
         (1)   Președintele stabilește ordinea de zi provizorie a fiecărei reuniuni. Aceasta se transmite, prin secretarii Consiliului de stabilizare și de asociere, destinatarilor menționați la articolul 6 cu cel puțin 15 zile înainte de începerea reuniunii. Ordinea de zi provizorie cuprinde punctele pentru care cererea de înscriere i-a parvenit președintelui cu cel puțin 21 de zile înainte de începerea reuniunii, ceea ce înseamnă că aceste puncte nu vor fi înscrise pe ordinea de zi provizorie decât dacă documentele aferente au fost transmise secretariatelor până la data de expediere a ordinii de zi. Ordinea de zi se adoptă de Consiliul de stabilizare și de asociere la începutul fiecărei reuniuni. Un punct diferit de acelea care figurează pe ordinea de zi provizorie se poate înscrie pe ordinea de zi cu acordul celor două părți.
         (2)   Președintele poate, de comun acord cu cele două părți, să reducă termenele indicate la alineatul (1), pentru a lua în considerare cerințele unui caz special.
         Articolul 9
         Procese-verbale
         Cei doi secretari întocmesc un proiect de proces-verbal pentru fiecare reuniune. Procesul-verbal cuprinde, ca regulă generală, pentru fiecare punct al ordinii de zi:

                     —

                     menționarea documentelor prezentate Consiliului de stabilizare și de asociere;

                     —

                     declarațiile prin care un membru al Consiliului de stabilizare și de asociere a cerut înscrierea;

                     —

                     deciziile și recomandările adoptate, declarațiile convenite și concluziile adoptate.

               Proiectul de proces-verbal se supune spre aprobare Consiliului de stabilizare și de asociere. După aprobare, procesul-verbal se semnează de președinte și de cei doi secretari. El este păstrat în arhivele Secretariatului General al Consiliului Uniunii Europene, care are calitatea de depozitar al documentelor asociației. O copie certificată se trimite fiecăruia dintre destinatarii menționați la articolul 6.
         Articolul 10
         Decizii și recomandări
         (1)   Consiliul de stabilizare și de asociere adoptă deciziile și recomandările de comun acord între părți. Între sesiuni, Consiliul de stabilizare și de asociere poate să adopte deciziile sau recomandările prin procedură scrisă, în cazul în care cele două părți sunt de acord cu acest lucru.
         (2)   Deciziile și recomandările Consiliului de stabilizare și de asociere, în sensul articolului 118 din Acordul de stabilizare și de asociere, poartă titlul de „decizie” și, respectiv, de „recomandare”, urmate de un număr de ordine, de data la care au fost adoptate și de precizarea obiectului acestora. Deciziile și recomandările Consiliului de stabilizare și de asociere sunt semnate de președinte și autentificate de cei doi secretari. Deciziile și recomandările se transmit fiecăruia dintre destinatarii menționați la articolul 6. Fiecare dintre părți poate hotărî în legătură cu publicarea, în propria sa publicație oficială, a deciziilor și a recomandărilor Consiliului de stabilizare și de asociere.
         Articolul 11
         Regimul lingvistic
         Limbile oficiale ale Consiliului de stabilizare și de asociere sunt limbile oficiale ale celor două părți. Cu excepția cazului în care se decide altfel, Consiliul de stabilizare și de asociere deliberează pe baza documentelor redactate în aceste limbi.
         Articolul 12
         Cheltuieli
         Comunitățile și Albania suportă, fiecare, cheltuielile aferente participării lor la reuniunile Consiliului de stabilizare și de asociere, atât cheltuielile cu personalul, călătoria și diurna, cât și cheltuielile poștale și de telecomunicații. Cheltuielile privind interpretarea la reuniuni, traducerea și multiplicarea documentelor sunt suportate de către Comunități, cu excepția cheltuielilor privind interpretarea și traducerea în și din limba albaneză, care sunt suportate de către Albania. Alte cheltuieli aferente organizării reuniunilor se suportă de partea care găzduiește reuniunile.
         Articolul 13
         Comitetul de stabilizare și de asociere
         (1)   Se instituie un Comitet de stabilizare și de asociere împuternicit să asiste Consiliul de stabilizare și de asociere în îndeplinirea sarcinilor sale. Acesta este constituit, pe de o parte, din reprezentanții Consiliului Uniunii Europene și din reprezentanții Comisiei Comunităților Europene și, pe de altă parte, din reprezentanții Guvernului Albaniei, de obicei, la nivel de înalți funcționari.
         (2)   Comitetul de stabilizare și de asociere pregătește reuniunile și deliberările Consiliului de stabilizare și de asociere, pune în aplicare, dacă este nevoie, deciziile acestuia și asigură, în general, continuitatea relațiilor de asociere și buna derulare a Acordului de stabilizare și de asociere. Examinează orice chestiune care îi este prezentată de către Consiliul de stabilizare și de asociere, precum și orice altă chestiune care ar putea apărea în cadrul aplicării cotidiene a Acordului de stabilizare și de asociere. Supune spre adoptare Consiliului de stabilizare și de asociere propuneri sau proiecte de decizii și recomandări.
         (3)   În cazul în care Acordul de stabilizare și de asociere prevede obligația sau posibilitatea de consultare, consultarea poate avea loc în cadrul Comitetului de stabilizare și de asociere. Ea poate fi continuată în cadrul Consiliului de stabilizare și de asociere în cazul în care cele două părți convin acest lucru.
         (4)   Regulamentul de procedură al Comitetului de stabilizare și de asociere se atașează la prezenta decizie.

            Adoptată la , …

                  Pentru Consiliul de stabilizare și de asociere

                  Președintele

               …

         ANEXĂ

            Regulament de procedură al Comitetului de stabilizare și de asociere
            Articolul 1
            Președinția
            Președinția Comitetului de stabilizare și de asociere se exercită, în alternanță, pentru perioade de 12 luni, de către un reprezentant al Comisiei Comunităților Europene, în numele Comunităților și al statelor membre ale acestora, și de către un reprezentant al Guvernului Albaniei. Prima perioadă începe la data primei reuniuni a Consiliului de stabilizare și de asociere și se încheie la 31 decembrie 2009.
            Articolul 2
            Ședințe
            Comitetul de stabilizare și de asociere se reunește atunci când circumstanțele impun acest lucru, cu acordul celor două părți. Fiecare reuniune a Comitetului de stabilizare și de asociere se desfășoară la o dată și într-un loc convenit între cele două părți. Reuniunile Comitetului de stabilizare și de asociere se convoacă de către președinte.
            Articolul 3
            Delegații
            Înaintea fiecărei reuniuni, președintele este informat cu privire la componența prevăzută a delegațiilor celor două părți.
            Articolul 4
            Secretariatul
            Un funcționar al Comisiei Comunităților Europene și un funcționar al Guvernului Albaniei exercită în comun funcțiile de secretari permanenți ai Comitetului de stabilizare și de asociere. Toate comunicările destinate președintelui Comitetului de stabilizare și de asociere sau care provin de la acesta, în temeiul prezentei decizii, se trimit secretarilor Comitetului de stabilizare și de asociere, precum și secretarilor și președintelui Consiliului de stabilizare și de asociere.
            Articolul 5
            Publicitate
            Cu excepția cazului în care se decide altfel, reuniunile Comitetului de stabilizare și de asociere nu sunt publice.
            Articolul 6
            Ordinea de zi a reuniunilor
            (1)   Președintele stabilește ordinea de zi provizorie a fiecărei reuniuni. Aceasta se transmite prin secretarii Comitetului de stabilizare și de asociere destinatarilor menționați la articolul 4 cu cel puțin 15 zile înainte de începerea reuniunii. Ordinea de zi provizorie cuprinde punctele pentru care cererea de înscriere i-a parvenit președintelui cu cel puțin 21 de zile înainte de începerea reuniunii, ceea ce înseamnă că aceste puncte nu vor fi înscrise pe ordinea de zi provizorie decât dacă documentația aferentă a fost transmisă secretariatelor până la data de expediere a acestei ordini de zi. Comitetul de stabilizare și de asociere poate invita experți să asiste la reuniunile sale pentru a furnizai informații în legătură cu anumite subiecte. Ordinea de zi se adoptă de Comitetul de stabilizare și de asociere la începutul fiecărei reuniuni. Un punct diferit de acelea care figurează pe ordinea de zi provizorie se poate înscrie pe ordinea de zi cu acordul celor două părți.
            (2)   Președintele poate, cu acordul celor două părți, să reducă termenele menționate la alineatul (1) pentru a ține cont de exigențele unui caz anume.
            Articolul 7
            Procese-verbale
            Se redactează un proces-verbal pentru fiecare reuniune, bazat pe o sinteză întocmită de președinte și pe concluziile la care a ajuns Comitetul de stabilizare și de asociere. După ce este aprobat de Comitetul de stabilizare și de asociere, procesul-verbal este semnat de președinte și de cei doi secretari și un exemplar se păstrează de fiecare parte. O copie a procesului-verbal se transmite fiecăruia dintre destinatarii menționați la articolul 4.
            Articolul 8
            Decizii și recomandări
            În anumite cazuri în care Comitetul de stabilizare și de asociere este, în temeiul articolului 120 din Acordul de stabilizare și de asociere, împuternicit de către Consiliul de stabilizare și de asociere să adopte decizii și recomandări, aceste acte poartă titlul de „decizie” și, respectiv, de „recomandare”, urmate de un număr de ordine, de data la care au fost adoptate și de precizarea obiectului acestora. Deciziile și recomandările se adoptă de comun acord între părți. Deciziile și recomandările Comitetului de stabilizare și de asociere sunt semnate de președinte și autentificate de cei doi secretari și se transmit destinatarilor menționați la articolul 4 din prezentul regulament de procedură. Fiecare dintre părți poate hotărî în legătură cu publicarea, în propria sa publicație oficială, a deciziilor și a recomandărilor Comitetului de stabilizare și de asociere.
            Articolul 9
            Cheltuieli
            Comunitățile și Albania suportă cheltuielile pe care le efectuează ca urmare a participării la reuniunile Comitetului de stabilizare și de asociere, atât cheltuielile de personal, de călătorie și de sejur, cât și cheltuielile poștale și de telecomunicații. Cheltuielile privind interpretarea la reuniuni, traducerea și multiplicarea documentelor sunt suportate de către Comunități, cu excepția cheltuielilor privind interpretarea și traducerea în și din limba albaneză, care sunt suportate de către Albania. Alte cheltuieli aferente organizării reuniunilor se suportă de partea care găzduiește reuniunile.
            Articolul 10
            Subcomitete și grupuri de lucru specifice
            Comitetul de stabilizare și de asociere poate constitui subcomitete sau grupuri de lucru specifice care lucrează sub autoritatea Comitetului de stabilizare și de asociere, căruia îi prezintă un raport după fiecare reuniune. Comitetul de stabilizare și de asociere poate decide desființarea subcomitetelor sau a grupurilor existente, poate stabili sau modifica mandatul acestora, sau constitui alte subcomitete sau grupuri care să îl asiste în îndeplinirea sarcinilor sale. Aceste subcomitete și grupuri nu au putere de decizie.

         (1)  JO L 107, 28.4.2009, p. 166.


title: 2012/574/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/192

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2010
   (2012/574/UE)
   PARLAMENTUL EUROPEAN,

               —

               având în vedere conturile anuale ale Agenției Europene pentru Produse Chimice pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1907/2006 al Parlamentului European și al Consiliului (3) de înființare a Agenției Europene pentru Produse Chimice, în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0126/2012),

               1.

               acordă directorului executiv al Agenției Europene pentru Produse Chimice descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Produse Chimice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 33.

      (2)  JO L 248, 16.9.2002, p. 1.

      (3)  JO L 396, 30.12.2006, p. 1.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Agenția Europeană pentru Produse Chimice

               2008

               2009

               Performanța

               Agenția ar putea beneficia de pe urma elaborării unor proceduri de colectare a reacțiilor și de pe urma unei focalizări mai puternice pe beneficiari

               Solicită Curții de Conturi să realizeze audituri ale performanței în cadrul Agenției

               Gestiunea bugetară și financiară

                           —

                           Solicită Agenției să ia măsuri pentru a îmbunătăți planificarea și monitorizarea resurselor și a creditelor sale (41 % din creditele de angajament pentru activitățile operaționale au fost reportate și 37,5 % au fost anulate)

                           —

                           Îndeamnă Comisia să examineze posibilitățile de a pune pe deplin în aplicare o gestiune axată pe necesități (rezervele de lichidități în 2008: 18 747 210,75 EUR)

               Invită Agenția să își continue eforturile de planificare și monitorizare legate de achiziții și execuția bugetară pentru a reduce și mai mult proporția creditelor reportate; constată, de fapt, că Curtea de Conturi a constatat existența unor credite reportate în valoare de 20 000 000 EUR (29 % din credite) în exercițiul bugetar 2010, dintre care aproximativ 88 % vizează activități care nu au fost puse în aplicare (sau, în anumite cazuri, bunuri care nu au fost primite) la sfârșitul exercițiului; remarcă, în plus, că 5 % din credite (3 000 000 EUR) au fost anulate

               Resursele umane

                           —

                           Solicită Agenției să se ocupe de punerea în aplicare a procedurii de recrutare

                           —

                           Transparență: în 14 proceduri de recrutare independența membrilor juriului nu a fost garantată, datorită faptului că însuși directorul a fost președintele juriului

                           —

                           Felicită Agenția pentru decizia sa ca directorul să nu mai ia parte la deliberările juriului

                           —

                           Solicită Agenției să aplice proceduri de predare bine definite

               Importanța monitorizării viitoare de către Agenție a execuției bugetului și a realizării planului de recrutare

               Auditul intern

               Auditarea a trei proceduri a evidențiat deficiențe la nivelul documentației care sintetizează activitatea juriilor (absența justificărilor)

                           —

                           Invită directorul executiv al Agenției să informeze autoritatea care acordă descărcarea de gestiune cu privire la conținutul planului său de audit

                           —

                           Invită Agenția să informeze autoritatea care acordă descărcarea de gestiune cu privire la măsurile luate pentru îmbunătățirea sistemelor sale de control prin consolidarea circuitelor financiare, a fluxurilor de lucru, a auditurilor, a planurilor de acțiune și a evaluărilor de riscuri

                           —

                           Încurajează Agenția să garanteze efectiv că:

                                       —

                                       toate componentele pentru deciziile financiare sunt disponibile

                                       —

                                       informațiile necesare la fiecare nivel din cadrul organizației sunt în mod adecvat definite și abordate

                                       —

                                       programul de lucru prezintă toate resursele puse la dispoziție de buget

                                       —

                                       documentația pentru procedurile financiare și listele de control este finalizată și actualizată

          ---documentbreak---

               17.10.2012

               RO

               Jurnalul Oficial al Uniunii Europene

               L 286/193

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Agenției Europene pentru Produse Chimice pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1907/2006 al Parlamentului European și al Consiliului (3) de înființare a Agenției Europene pentru Produse Chimice, în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0126/2012),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției Europene pentru Produse Chimice (denumită în continuare „Agenția”) aferente exercițiului financiar 2010 și cu privire la legalitatea și regularitatea operațiunilor subiacente;

               B.

               întrucât, la 10 mai 2011, Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                           —

                           a invitat Agenția să informeze autoritatea care acordă descărcarea de gestiune cu privire la măsurile luate pentru îmbunătățirea sistemelor sale de control prin consolidarea circuitelor financiare, a fluxurilor de lucru, a planurilor de acțiune și a evaluărilor de riscuri;

                           —

                           a încurajat Agenția să garanteze efectiv că:

                           —

                           toate componentele pentru deciziile financiare sunt disponibile;

                           —

                           informațiile necesare la fiecare nivel din cadrul organizației sunt în mod adecvat definite și abordate;

                           —

                           programul anual de lucru (PAL) prezintă toate resursele puse la dispoziție de buget;

                           —

                           documentația pentru procedurile financiare și listele de control este finalizată și actualizată;

                           —

                           a invitat Agenția să își continue eforturile de planificare și monitorizare legate de achiziții și execuția bugetară pentru a reduce și mai mult proporția creditelor reportate;

               C.

               întrucât bugetul general al Agenției pentru exercițiul financiar 2010 s-a ridicat la 75 500 000 EUR față de 70 400 000 EUR în 2009, ceea ce reprezintă o creștere cu 7,24 %;

               D.

               întrucât Agenția a primit o contribuție temporară de 36 000 000 EUR din partea Uniunii și AELS,

      Gestiunea bugetară și financiară

               1.

               constată că Raportul Curții de Conturi indică faptul că bugetul Agenției pentru 2010 s-a ridicat la 75 000 000 EUR, în timp ce Agenția a raportat un buget de 75 500 000 EUR pentru exercițiul financiar 2010;

               2.

               ia act de declarația Agenției, potrivit căreia Agenția este finanțată prin onorarii plătite de industrie pentru înregistrarea substanțelor chimice, precum și printr-o contribuție potențială a Uniunii;

               3.

               reamintește că, în 2010, contribuția inițială a Uniunii la bugetul Agenției a fost de 25 305 000 EUR; constată însă că la fondurile alocate inițial a fost adăugată suma de 8 700 000 EUR, provenită din recuperarea excedentului, contribuția totală a Uniunii ridicându-se astfel în 2010 la 34 005 000 EUR (6); de asemenea, ia act de faptul că, întrucât veniturile provenite din onorarii sunt încasate de Agenție de obicei abia spre sfârșitul anului, contribuția Uniunii a fost necesară pentru a permite finanțarea cheltuielilor de funcționare până în octombrie 2010;

               4.

               constată că Agenția face referire la o contribuție temporară a Uniunii de 36 000 000 EUR pentru 2010, deși suma respectivă include contribuția AELS;

               5.

               constată din raportul său privind gestiunea bugetară și financiară (RGBF) că Agenția s-a angajat să ramburseze Comisiei întreaga contribuție temporară a Uniunii în momentul primirii notei de debit corespunzătoare; ia notă de declarația Agenției, potrivit căreia rambursarea contribuției temporare a fost efectuată în luna martie 2011, iar dobânda a fost plătită Comisiei;

               6.

               constată, pe baza RGBF, că bugetul inițial al Agenției pentru 2010 a fost de 86 481 700 EUR; remarcă totuși că, pe parcursul exercițiului, Consiliul de administrație a adoptat două bugete rectificative, diminuând în total cheltuielile bugetare cu 11 000 000 EUR (12,75 %);

               7.

               constată din RGBF că bugetul pentru titlul I în 2010, 47 214 285 EUR, a fost diminuat cu 8 %, adică cu 3 787 650,18 EUR; ia act de comentariul Agenției, conform căruia motivul principal pentru această diminuare a fost rata mai scăzută de recrutare comparativ cu planurile inițiale; observă, de asemenea, că rata totală de execuție pentru titlul I a fost de 97,2 %;

               8.

               observă, de asemenea, din RGBF că, în total, cheltuielile de la titlul II au reprezentat 92,4 % din bugetul modificat (10 739 727,92 EUR față de 11 624 281,05 EUR), în urma anulării unui număr de proiecte de consultanță în domeniul informatic, care vor fi puse în aplicare în cadrul contractului viitor de externalizare în 2011;

               9.

               constată din raportul anual de activitate (RAA) al Agenției că aceasta a reușit să proceseze încasarea a aproximativ 23 000 de onorarii, ceea ce a avut ca rezultat un venit provenit din onorarii în valoare de 349 700 000 EUR;

               10.

               constată din raportul Curții de Conturi că, începând din 2010, Agenția se autofinanțează integral, însă și faptul că ar putea fi oportun să se revizuiască regulamentul său financiar pentru a include un mecanism de păstrare a veniturilor proprii excedentare în vederea finanțării activităților viitoare ale Agenției;

               11.

               ia act de răspunsul Agenției, conform căruia aceasta va include în viitoarea revizuire a regulamentului său financiar o propunere de mecanism pentru gestionarea veniturilor proprii excedentare; constată din RAA al Agenției că s-a încheiat un acord cu un custode extern și foarte bine cotat, precum și faptul că se pregătește un al doilea acord pentru a asigura păstrarea rezervelor de lichidități și diversificarea riscurilor legate de aceste rezerve, care ar trebui să constituie sursa principală de finanțare a Agenției până la intrarea în vigoare a cadrului financiar 2014-2020; ia act de declarația Agenției, potrivit căreia la Banca Europeană de Investiții și la Banca Centrală a Finlandei au fost depuse rezerve de lichidități pentru administrarea activelor;

      Reportarea creditelor

               12.

               constată din RGBF al Agenției că reportările creditelor de angajament și ale creditelor de plată, în valoare de 12 254 740,59 EUR, privesc în principal costurile în domeniul informatic pentru asistența acordată operațiunilor (5 747 560,42 EUR), precum și costurile în domeniul administrației generale (1 555 943,82 EUR);

               13.

               constată, de asemenea, din RGBF că suma totală de 2 533 156,09 EUR a fost anulată din creditele de angajament și de plată reportate din bugetul pentru 2009; observă în special că acest lucru privește în primul rând titlul II;

               14.

               regretă faptul că Curtea de Conturi nu menționează creditele reportate și anulate ale Agenției în raportul său privind conturile anuale ale Agenției pentru exercițiul financiar 2010;

               15.

               salută eforturile Agenției de a îmbunătăți planificarea și monitorizarea resurselor, precum și eforturile de a introduce orientări pentru promovarea principiului anualității; constată, în special, din informațiile oferite de Agenție că aceasta a reușit să reducă rata reportărilor de la 29,7 % în 2009 la 16,3 % în 2010;

               16.

               subliniază, de asemenea, faptul că, întrucât Agenția lucrează cu credite nediferențiate la toate titlurile bugetare, este nerealist să se aștepte ca toate operațiunile planificate pentru un an calendaristic să fie angajate și plătite în cadrul aceluiași exercițiu bugetar, în special pentru cheltuielile de funcționare în cadrul proiectelor (de exemplu, dezvoltarea sistemelor informatice);

      Procedurile de achiziții publice

               17.

               constată, de asemenea, din RAA al Agenției că în 2010 s-au desfășurat 350 de proceduri de achiziții publice, incluzând contracte-cadru multianuale pentru servicii informatice, securitate, servicii de consultanță în domeniul calității și gestiunii, diverse chestiuni legate de comunicare și formare lingvistică;

               18.

               ia act, în special, de volumul ridicat al contractărilor realizate în temeiul contractelor-cadru existente în domeniul serviciilor de consultanță IT, precum și în cadrul contractelor pentru chestiuni științifice, tehnice, de mediu și socioeconomice legate de REACH;

      Gestionarea resurselor umane (RU)

               19.

               constată din RAA că în 2010 Agenția a recrutat mai mult de 120 de angajați noi; constată, în special, că s-a acordat o atenție deosebită recrutării de angajați experți în vederea consolidării capacității științifice a Agenției; constată, de asemenea, că s-a acordat prioritate recrutării de cadre de conducere de nivel superior și mediu pentru a asigura punerea în aplicare a noii structuri organizaționale începând cu ianuarie 2011;

               20.

               solicită Agenției să își planifice mai bine activitățile și proiectele de RU în momentul elaborării PAL; observă, în special, din RAA faptul că, din cauza ratei mari de recrutare și a impactului termenelor-limită de înregistrare asupra serviciilor de RU, nu s-a acordat prioritate activităților de formare, iar câteva proiecte de RU au fost amânate sau gestionate la un nivel inferior celui prevăzut inițial;

      Conflictele de interese

               21.

               luând act de faptul că Agenția este implicată în luarea unor decizii foarte importante pentru consumatori și ținând seama de expunerea acesteia, dată fiind importanța ei pentru industrie, așteaptă cu interes să primească și să dezbată constatările și recomandările din Raportul special privind situațiile de conflict de interese care urmează a fi publicat de Curtea de Conturi înainte de sfârșitul lunii iunie 2012;

               22.

               consideră că, după faza inițială de demarare, axată pe proceduri, Agenția trebuie să se asigure că bugetul și personalul său sunt distribuite astfel încât să își poată îndeplini integral sarcina de fond, în special în ceea ce privește evaluările, restricțiile și autorizațiile;

      Auditul intern

               23.

               consideră că Agenția și-a îmbunătățit procesele administrative (inclusiv circuitele financiare) și fluxul de lucru operațional prin dezvoltarea unui sistem integrat de gestionare a calității (ISO9001); salută, de asemenea, faptul că Agenția a integrat evaluarea riscurilor în procesul de stabilire a priorităților pentru audituri și PAL și, atunci când este cazul, drept bază pentru procesul decizional; consideră că aceasta este o bună practică care trebuie urmată și de celelalte agenții;

               24.

               constată din informațiile oferite de Agenție că Serviciul de Audit Intern a realizat un audit consultativ privind „pregătirea pentru înregistrare”, al cărui raport a fost emis și transmis directorului executiv la 14 aprilie 2010; subliniază că obiectivul acestui audit era de a evalua nivelul de pregătire a Agenției pentru a face față termenelor-limită de înregistrare în viitor;

               25.

               salută, în acest sens, înființarea de către Agenție a unei unități separate pentru înregistrarea și depunerea documentelor, precum și a unui grup de intervenție în caz de urgență; solicită totuși Agenției să îmbunătățească consecvența modului de procesare a dosarelor; constată că aceasta constituie o condiție esențială pentru activitățile de înregistrare și că Agenția ar trebui să depună mai multe eforturi în acest sens prin elaborarea unui proces standard pentru actualizarea normelor de înregistrare, precum și prin asigurarea trasabilității informațiilor și documentarea deciziilor luate pentru actualizarea normelor;

               26.

               invită, de asemenea, Agenția să pregătească personalul din unitatea pentru înregistrare pentru un volum de lucru sporit față de nivelul actual prin formarea acestuia (în special prin formarea conducerii de nivel mediu a unității) și prin stabilirea unor aranjamente pentru înlocuirea personalului-cheie; subliniază că sarcina unității pentru înregistrare ar trebui să se concentreze pe activitățile esențiale care necesită cunoștințe specifice despre înregistrare;

               27.

               solicită Agenției să respecte o metodologie strictă „de sus în jos/de jos în sus” pentru raportare, precum și principii clare de orientare în vederea definirii indicatorilor și a instrumentelor relevante de utilizat;

               28.

               constată din raportul Agenției că structura de audit intern a realizat două audituri interne de asigurare în 2010: un audit al „proceselor de înlocuire a personalului” și un audit al „proceselor de facturare a onorariilor”;

      Performanța

               29.

               constată că la sfârșitul anului 2010 au existat două termene-limită importante pentru REACH și pentru Regulamentul privind clasificarea, etichetarea și ambalarea; salută, astfel, faptul că Agenția a reușit să gestioneze cu succes recepționarea și procesarea a 25 000 de dosare de înregistrare pentru 4 300 de substanțe chimice care fie sunt de uz comun în Europa, fie sunt dintre cele mai periculoase, precum și recepționarea și procesarea a peste 3 milioane de notificări pentru peste 100 000 de substanțe care sunt clasificate și trebuie să fie etichetate pentru a proteja utilizatorii;

               30.

               salută inițiativele Agenției pentru consolidarea atenției acordate clienților și pentru îmbunătățirea procedurilor de feedback; se declară mulțumit în special de faptul că Agenția a acordat o atenție deosebită activităților sale de comunicare, cum ar fi zilele partenerilor, publicațiile și serviciul de asistență;

               31.

               se declară satisfăcut de activitatea reușită a Agenției în ceea ce privește aplicarea legislației Uniunii din domeniul produselor chimice;

               32.

               consideră evoluția contractelor din domeniul tehnologiilor informației ca fiind un rezultat al costurilor semnificative aferente acestora și al întârzierilor constatate în cursul fazei de demarare;

      Rolul de coordonator al rețelei de agenții

               33.

               felicită Agenția pentru activitatea sa eficace în calitate de coordonator al rețelei de agenții în procedura de descărcare de gestiune 2010;

               34.

               atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

               35.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 33.

      (2)  JO L 248, 16.9.2002, p. 1.

      (3)  JO L 396, 30.12.2006, p. 1.

      (4)  JO L 357, 31.12.2002, p. 72.

      (5)  JO L 250, 27.9.2011, p. 150.

      (6)  JO L 64, 12.3.2010, p. 447.

      (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).


title: Decizia nr. 36/17/COL a Autorității AELS de Supraveghere din 10 februarie 2017 privind lipsa respectării efective a actului menționat la punctul 66n din anexa XIII la Acordul privind Spațiul Economic European [Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE, astfel cum a fost modificat] și a normelor sale de punere în aplicare în ceea ce privește certificatele eliberate de Hellenic Aviation Training Academy (HATA) și licențele prevăzute în partea 66 eliberate pe baza acestora [2017/457]

text:
               16.3.2017

               RO

               Jurnalul Oficial al Uniunii Europene

               L 71/20

         DECIZIA NR. 36/17/COL A AUTORITĂȚII AELS DE SUPRAVEGHERE
   din 10 februarie 2017
   privind lipsa respectării efective a actului menționat la punctul 66n din anexa XIII la Acordul privind Spațiul Economic European [Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE, astfel cum a fost modificat] și a normelor sale de punere în aplicare în ceea ce privește certificatele eliberate de Hellenic Aviation Training Academy (HATA) și licențele prevăzute în partea 66 eliberate pe baza acestora [2017/457]
   AUTORITATEA AELS DE SUPRAVEGHERE,

      având în vedere actul menționat la punctul 66n din anexa XIII la Acordul privind Spațiul Economic European („Acordul privind SEE”)

         Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE
          (1), astfel cum a fost modificat (denumit în continuare „actul”),
      astfel cum a fost adaptat la Acordul privind SEE prin Protocolul 1 la acesta, în special articolul 11 alineatul (2) din act,

   având în vedere articolul 5 din Decizia nr. 3/2012/SC a Comitetului permanent din 26 octombrie 2012 de stabilire a procedurilor pentru comitetele care asistă Autoritatea AELS de Supraveghere în exercitarea funcțiilor sale în conformitate cu articolul 3 din Protocolul 1 la Acordul între statele AELS privind instituirea unei Autorități de Supraveghere și a unei Curți de Justiție,
   după consultarea Comitetului AELS pentru transporturi,
   întrucât:

               (1)

               În februarie 2014, Agenția Europeană de Siguranță a Aviației (denumită în continuare „Agenția”) a efectuat o inspecție de standardizare a navigabilității (AIR.EL.02.2014) la Hellenic Civil Aviation Authority (HCAA). În cursul acestei inspecții, s-a identificat o neconformitate care pune probleme de siguranță dacă nu este corectată la timp (constatare de clasa D), în conformitate cu Regulamentul de punere în aplicare (UE) nr. 628/2013 (2).

               (2)

               Această neconformitate se referea la o pretinsă fraudare a examinării în cadrul organismului de pregătire în domeniul întreținerii (prevăzut în partea 147), Hellenic Aviation Training Academy (HATA), având numărul de autorizare EL.147.0007. Au fost ridicate probleme de siguranță, având în vedere faptul că personalul autorizat pentru certificarea întreținerii aeronavelor obținuse o licență prevăzută în partea 66 pe baza certificatelor de recunoaștere eliberate de HATA în conformitate cu anexa III (partea 66) la Regulamentul (UE) nr. 1321/2014 (3), în cadrul unor activități pretins frauduloase. Personalul respectiv exercită privilegii și eliberează aeronave după întreținere fără a avea cunoștințele de bază necesare în domeniul aeronautic.

               (3)

               La 26 februarie 2014, HCAA a revocat autorizarea pentru HATA și a informat toate autoritățile competente ale statelor membre cu privire la posibilitatea existenței unor certificate de recunoaștere frauduloase eliberate de HATA.

               (4)

               La 3 iulie 2014, Agenția și HCAA au convenit asupra unui plan de măsuri corective, incluzând, printre altele, investigații cu privire la certificatele de recunoaștere care au fost utilizate pentru a elibera licențe prevăzute în partea 66 de către autoritățile competente ale statelor membre și la certificatele de recunoaștere care nu au fost încă utilizate pentru a obține licențe prevăzute în partea 66.

               (5)

               La 9 decembrie 2014, Agenția a publicat un Buletin de informații privind siguranța (Safety Information Bulletin – SIB nr. 2014-32) prin care informa cu privire la potențiala problemă de siguranță asociată cu pretinsa fraudă la examinare de către HATA și le recomanda măsuri concrete autorităților competente din statele membre pentru a aborda această situație.

               (6)

               În aprilie 2016, Agenția a efectuat o nouă inspecție de standardizare la HCAA. În cursul acestei inspecții, Agenția a examinat planul de acțiuni corective convenit și a concluzionat că HCAA nu a reușit să pună în aplicare în mod corespunzător acțiunile convenite înainte de datele stabilite de comun acord. Prin urmare, în mai 2016, Agenția a emis un raport suplimentar în atenția HCAA, în conformitate cu articolul 22 alineatul (3) din Regulamentul de punere în aplicare (UE) nr. 628/2013.

               (7)

               Deoarece HCAA nu a realizat suficiente investigații cu privire la HATA pentru a depista frauda pretinsă comisă de această organizație și nu a investigat în întregime licențele prevăzute în partea 66 care au fost eliberate pe baza unor certificate de recunoaștere eliberate de HATA, se menține problema potențială de siguranță. Există preocupări cu privire la certificatele de recunoaștere eliberate de HATA pentru examinările cunoștințelor de bază privind modulele tehnice (modulele 7, 11, 12, 13, 14, 15, 16, 17).

               (8)

               Având în vedere cele de mai sus, Agenția a recomandat ca articolul 11 alineatul (1) din Regulamentul (CE) nr. 216/2008 să nu se mai aplice în cazul certificatelor de recunoaștere pentru examinarea cunoștințelor de bază privind modulele tehnice eliberate de HATA și nici în cazul licențelor prevăzute în partea 66 eliberate de autoritățile competente ale statelor membre pe baza acestor certificate de recunoaștere. În plus, respectivele autorități competente vor fi obligate să ia măsuri corective și de salvgardare corespunzătoare pentru a aborda aceste riscuri în materie de siguranță.

               (9)

               La 19 decembrie 2016, Comisia Europeană a decis că certificatele de recunoaștere pentru examinarea cunoștințelor de bază cu privire la modulele tehnice eliberate de Hellenic Aviation Training Academy (HATA) în conformitate cu punctul 147.A.145 subpunctul (a) alineatul (4) și cu apendicele III la anexa IV (partea 147) la Regulamentul (UE) nr. 1321/2014, care sunt prezentate de un solicitant ca documente doveditoare pentru eliberarea unei licențe prevăzute în partea 66 de către autoritățile competente în conformitate cu punctul 66.B.100 din anexa III (partea 66) la regulamentul menționat nu respectă efectiv Regulamentul (CE) nr. 216/2008 (4).

               (10)

               Drept consecință, Comisia a decis, de asemenea, că licențele de întreținere a aeronavelor prevăzute în partea 66 eliberate de autoritățile competente în conformitate cu anexa III (partea 66) la Regulamentul (UE) nr. 1321/2014 pe baza certificatelor de recunoaștere pentru examinarea cunoștințelor de bază cu privire la modulele tehnice eliberate de HATA în conformitate cu punctul 147.A.145 subpunctul (a) alineatul (4) și cu apendicele III la anexa IV (partea 147) la regulamentul menționat nu respectă efectiv Regulamentul (CE) nr. 216/2008.

               (11)

               Prin urmare, este necesar, pe de o parte, ca Autoritatea AELS de Supraveghere să adopte o decizie corespunzătoare în ceea ce privește licențele de întreținere a aeronavelor prevăzute în partea 66 eliberate de autoritățile competente ale statelor AELS și, pe de altă parte, ca statele AELS să ia măsuri corective care să garanteze nivelul necesar de siguranță în aceste circumstanțe.

               (12)

               În conformitate cu articolul 11 din Regulamentul (CE) nr. 216/2008, o decizie a Autorității AELS de Supraveghere referitoare la recunoașterea certificatelor în cauză, precum și la acțiunile corective și măsurile de salvgardare care trebuie să fie luate de autoritățile competente, trebuie notificată tuturor statelor AELS,

         ADOPTĂ PREZENTA DECIZIE:
   Articolul 1
   Domeniul de aplicare
   Următoarele nu respectă efectiv Regulamentul (CE) nr. 216/2008 și normele sale de punere în aplicare:

               Licențele de întreținere a aeronavelor prevăzute în partea 66 eliberate de autoritățile competente în conformitate cu anexa III (partea 66) la Regulamentul (UE) nr. 1321/2014 al Comisiei pe baza certificatelor de recunoaștere pentru examinarea cunoștințelor de bază cu privire la modulele tehnice eliberate de HATA în conformitate cu punctul 147.A.145 subpunctul (a) alineatul (4) și cu apendicele III la anexa IV (partea 147) la regulamentul menționat.

         Articolul 2
   Acțiuni corective
   (1)   În termen de 3 luni de la data notificării prezentei decizii, autoritățile competente din statele AELS care au eliberat licențe prevăzute în partea 66 pe baza certificatelor de recunoaștere pentru examinarea cunoștințelor de bază cu privire la modulele tehnice eliberate de HATA efectuează o reevaluare a fiecărei licențe prevăzute în partea 66 în cauză, ținând seama, dar fără a aduce atingere dispozițiilor prezentei decizii, de recomandările prevăzute în Buletinul de informații privind siguranța EASA SIB nr. 2014-32 publicat de Agenție la 9 decembrie 2014, în cea mai recentă versiune a sa.
   (2)   După finalizarea respectivei reevaluări, autoritățile competente ale statelor AELS:

               (a)

               limitează, suspendă sau revocă licența prevăzută în partea 66, în cazurile în care acest lucru se justifică în conformitate cu articolul 1, astfel cum se prevede la punctul 66.B.500 din anexa III (partea 66); după caz și

               (b)

               în orice caz, prezintă Autorității AELS de Supraveghere și Agenției rezultatele reevaluării.

         Articolul 3
   Intrarea în vigoare
   Prezenta decizie se adresează statelor AELS și intră în vigoare în ziua publicării.

      Adoptată la Bruxelles, 10 februarie 2017.

            Pentru Autoritatea AELS de Supraveghere

         Helga JÓNSDÓTTIR

            Membru al Colegiului

         Carsten ZATSCHLER

            Director

      (1)  JO L 79, 19.3.2008, p. 1.

      (2)  Actul menționat la punctul 66qa din anexa XIII la Acordul privind SEE [Regulamentul de punere în aplicare (UE) nr. 628/2013 al Comisiei din 28 iunie 2013 privind metodele de lucru ale Agenției Europene de Siguranță a Aviației pentru efectuarea inspecțiilor de standardizare și pentru monitorizarea aplicării normelor din Regulamentul (CE) nr. 216/2008 al Parlamentului European și al Consiliului și de abrogare a Regulamentului (CE) nr. 736/2006 al Comisiei (JO L 179, 29.6.2013, p. 46)].

      (3)  Actul menționat la punctul 66q din anexa XIII la Acordul privind SEE [Regulamentul (UE) nr. 1321/2014 al Comisiei din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu (JO L 362, 17.12.2014, p. 1)].

      (4)  A se vedea Decizia (UE) 2016/2357 a Comisiei din 19 decembrie 2016 privind lipsa respectării efective a Regulamentului (CE) nr. 216/2008 al Parlamentului European și al Consiliului și a normelor sale de punere în aplicare în ceea ce privește certificatele eliberate de Hellenic Aviation Training Academy (HATA) și licențele prevăzute în partea 66 eliberate pe baza acestora (JO L 348, 21.12.2016, p. 72).


title: Decizia 2008/901/PESC a Consiliului din 2 decembrie 2008 privind o misiune de anchetă internațională independentă referitoare la conflictul din Georgia

text:
               3.12.2008

               RO

               Jurnalul Oficial al Uniunii Europene

               L 323/66

      DECIZIA 2008/901/PESC A CONSILIULUI

   din 2 decembrie 2008
   privind o misiune de anchetă internațională independentă referitoare la conflictul din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 13 alineatul (3) și articolul 23 alineatul (1),
   întrucât:

               (1)

               La 1 septembrie 2008, Consiliul European a declarat că Uniunea Europeană este pregătită să se angajeze în sprijinirea tuturor eforturilor în vederea identificării unei soluții pașnice și durabile pentru conflictele din Georgia și că este pregătită să sprijine măsuri de consolidare a încrederii.

               (2)

               La 15 septembrie 2008, Consiliul a susținut ideea unei anchete internaționale independente privind conflictul din Georgia.

               (3)

               Este oportună numirea doamnei Heidi TAGLIAVINI în calitate de șef al acestei misiuni de anchetă,

         DECIDE:
   Articolul 1
   Șeful misiunii de anchetă internaționale independente și termeni de referință
   (1)   Doamna Heidi TAGLIAVINI este numită șeful unei misiuni de anchetă internaționale independente referitoare la conflictul din Georgia, denumită în continuare „misiunea de ancheta”, pentru perioada începând cu 2 decembrie 2008, până la 31 iulie 2009.
   (2)   Misiunea de anchetă are ca obiect desfășurarea unei anchete referitoare la originile și derularea conflictului din Georgia, inclusiv în raport cu dreptul internațional (1), dreptul umanitar și drepturile omului, precum și la acuzațiile exprimate în acest context (2). Domeniul anchetei, atât geografic cât și temporal, va fi suficient de larg pentru a se putea stabili ansamblul de cauze posibile ale conflictului. Rezultatele anchetei vor fi prezentate părților implicate în conflict, precum și Consiliului, Organizației pentru Securitate și Cooperare în Europa (OSCE) și Organizației Națiunilor Unite (ONU), sub formă de raport.
   (3)   Șeful misiunii de anchetă este responsabil cu realizarea misiunii de anchetă. Șeful misiunii stabilește, cu deplină independență, procedurile și metodele de lucru ale misiunii de anchetă, precum și conținutul raportului prevăzut la alineatul (2).
   Articolul 2
   Finanțare
   (1)   Valoarea de referință financiară pentru acoperirea cheltuielilor aferente îndeplinii misiunii de anchetă este de 1 600 000 EUR pentru perioada cuprinsă între 2 decembrie 2008 și 31 iulie 2009.
   (2)   Cheltuielile finanțate din suma prevăzută la alineatul (1) sunt eligibile începând cu 2 decembrie 2008.
   (3)   Gestionarea cheltuielilor se efectuează în conformitate cu normele și procedurile aplicabile bugetului general al Comunităților Europene. Aceasta face obiectul unui contract între șeful misiunii de anchetă și Comisie.
   (4)   Șeful misiunii de anchetă răspunde în fața Comisiei pentru toate cheltuielile.
   Articolul 3
   Componența misiunii de anchetă
   Componența misiunii de anchetă este decisă de către șeful misiunii. Aceasta este formată din experți recunoscuți, în special juriști, istorici, militari și experți în domeniul drepturilor omului.
   Articolul 4
   Evaluare
   Punerea în aplicare a prezentei decizii este examinată de către Consiliu înainte de 31 iulie 2009.
   Articolul 5
   Producerea de efecte și expirarea
   Prezenta decizie produce efecte de la data adoptării sale.
   Aceasta expiră la 31 iulie 2009.
   Articolul 6
   Publicare
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 2 decembrie 2008.

            Pentru Consiliu

            Președintele

         C. LAGARDE

      (1)  Inclusiv Actul Final al Conferinței de la Helsinki.

      (2)  Inclusiv afirmațiile privind crimele de război.